Umiddelbart etter skytingen kastet Secret Service-agenter seg mot Trump for å beskytte ham. Han kom på bena etter knapt et halvt minutt, og var blødende fra øvre del av høyre øre. Han løftet etterhvert en knyttet hånd mot publikum, og ble deretter eskortert til et kjøretøy. Trump ble kort tid etter undersøkt ved en lokal helsestasjon, og ble av kampanjetalsmenn opplyst tilsynelatende å være i god form.